প্রজ্ঞান ওঝা
প্রজ্ঞান প্রয়াস ওঝা (ওড়িয়া: ପ୍ରଜ୍ଞାନ ଓଝା; জন্ম: ৫ সেপ্টেম্বর, ১৯৮৬) উড়িষ্যার ভুবনেশ্বর এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে হায়দরাবাদের প্রতিনিধিত্ব করছেন তিনি। আইপিএলে মুম্বাই ইন্ডিয়ান্সের সদস্য তিনি। দলে তিনি মূলতঃ স্লো লেফট আর্ম অর্থোডক্স বোলার ছিলেন। এছাড়াও, নিচেরসারিতে বামহাতে ব্যাটিংয়ে অভ্যস্ত ‘ওঝি’ ডাকনামে পরিচিত প্রজ্ঞান ওঝা। ২০০৪-০৫ মৌসুমে প্রথম-শ্রেণীর ক্রিকেটে অভিষেক হয় তার। অনূর্ধ্ব-১৯ স্তরের ক্রিকেটে ভারতের প্রতিনিধিত্ব করেন। ২০০৬-০৭ মৌসুমের রঞ্জী ট্রফিতে ছয় খেলায় অংশ নিয়ে ১৯.৮৯ গড়ে ২৯ উইকেট পান। হায়দরাবাদের একমাত্র খেলোয়াড় হিসেবে ভারতের পক্ষে সকল স্তরে ক্রিকেট খেলার সুযোগ পান।